Sügisene häbipost: Eesti firmad, kes reklaamivad Kremli sõjakanalites – Propastop
10.10.2022
Pärast Ukraina sõja algust on Propastop avaldanud kolm lugu (4. märtsil, 8. märtsil ja 21. aprillil), kus juttu Eestiga seotud ettevõtetest, kes oma reklaame Kremli propagandakanalites avaldavad. Peame sellist reklaami täiesti lubamatuks Eesti tarbijate rahaga vaenuliku propaganda ja Ukraina vastase agressiooni toetamiseks. Teema jõudis päevakorda juba 2017. aastal,  seejärel 2019. aastal, kui tõime esile nii halbu näited kui vastutustundlikke firmasid ja avasime probleemi olemuse suurust.
Eraldi grupi moodustavad ettevõtted, kes kevadel 2022 andsid Propastopile teada, et nad enam sellist reklaami ei avalda. Oma lubadust murti kiiresti, pool aastat hiljem võib aga nende reklaame leida taas Putini agressioone õigustavate lugude kõrvalt.
Tõenäoliselt on peamine põhjus Kremli propagandakanalites reklaami avaldamisel teadmatus kombineerituna ükskõiksusega. Seepärast on oluline, et ka iga lugeja informeeriks probleemist oma töökohta, patustanud ettevõtet, reklaami- ja meediavahendusfirmasid. Seejärel on Google Adwordsi keskkonnas reklaamist lihtne loobuda selle  hõlpsasti järgitava samm-sammult juhendi abil.
Loobumisest on mõistlik teada anda ka e-posti aadressil [email protected]. Küll aga ei hakka Propastop tagantjärele käesolevat lugu täiendama ja loobumisest teada andnute nime kõrvale vastavaid märkeid lisama. Seetõttu soovitame ettevõtetel reklaamist loobumise lubadusest teada anda ka oma kodulehel ja ettevõtte somekanalites.
Täiendatud: 11. oktoobri seisuga on teatanud sellise reklaami edaspidisest välistamisest Coop Pank, Rahva Raamat, Topauto (digireklaamifirma WOW digtal kaudu), Teooria.ee , Simplbooks, Maaeluministeerium (meediafirma Mediabroker vahendusel).
Nimekiri nendest enam kui 50st Eesti ettevõttest või Eestis asuvate filiaalidega firmast, kelle reklaamid vahemikus 19. augustist kuni 9. oktoobrini 2022 neis propagandakanalites ostjaid ahvatlesid. Propastopil on kõigist näidetest kuvatõmmised, avaldame neist ainult osa, sest postituse maht läheks muidu liiga suureks.
AirBaltic, Läti päritolu lennufirma
Reklaamib end sõjakanalites alates kevadest 2022 ja ei ole siiani loobunud.
AIT-Nord, soojuspumpade müüja
Baltagro, aiakaupade müüja, Baltinvest & Partnerid OÜ
Barbora e-pood, Supersa OÜ
Barca, merekool-mereseikluste büroo
Reklaamib end sõjakanalites alates kevadest 2022 ja ei ole siiani loobunud.
Bongo taksofirma
Burger King, Tallink Fast Food OÜ
City24, Kinnisvaraportaal OÜ
Coop pank
Delfin Group aktsiapakkumine
Domus, Sinimäekodude arendus, Domus Kinnisvara Vahendus OÜ
Dzintars Cosmetics, Läti ettevõte SIA “H.A.Brieger”
Eden veefirma, Eden Springs Estonia OÜ
Elke, Toyota autode müüja, ELKE Grupi AS
Factcool veebipood, Slovakkia firma FC ecom, s.r.o
Teatas reklaamis loobumisest kevadel, kuid on oma lubadust murdnud ja jätkab reklaamimist.
Familon tekid-padjad, Soome firma Wendre Finland Oy
Feb, sanitaartehnika müüja
Finnair, Soome lennufirma
Reklaamib end sõjakanalites alates kevadest 2022 ja ei ole siiani loobunud.
Fitstore spordikaupade e-pood, Läti firma SIA G Kolizejs
Home4you mööbli ja kodukaupade veebipood, Evelekt AS
Reklaamib end sõjakanalites alates kevadest 2022 ja ei ole siiani loobunud.
Info-Auto, Volvo ja Fordi edasimüüja
Kinnisvaramaakler, Goldgate OÜ
Kiviõli seikluskeskus, Bris Teenused OÜ
Klick elektroonika e-pood
Maaeluministeerium, kampaania “Ma armastan Eesti toitu”
Madara kosmeetika, Läti firma Madara Cosmetics AS
Miele kodutehnika, SIA Miele Eesti Filiaal
Motonet, Soome firma Broman Group OY
MyBee, autorendifirma, MyBee Estonia OÜ
Nordecon, Kivimäe Süda arendusprojekt
NS King jalatsite veebipood, Nittis OÜ
Nutz hasartmänguportaal, Optiwin OÜ
Ohtlikudpuud.ee raiefirma
Oot-oot mööblifirma, Tume Hall OÜ
Pesapuu sisustuskeskus, Wenesta OÜ
PrintOK trükiteenused, IntellHome OÜ
Rahva Raamat raamatupood
Redevice kasutatud telefonide müüja
Remhol arvutiparandus
Reklaamib end sõjakanalites alates kevadest 2022 ja ei ole siiani loobunud.
Rempire e-pood, Theflow OÜ
Rieker jalatsid, Leedu firma UAB “Ageseta”
Simplbooks raamatupidamistarkvara
Smartech elektroonilka e-pood, Smartech Shop OÜ
Reklaamib end sõjakanalites alates kevadest 2022 ja ei ole siiani loobunud.
Sotsiaalkindlustusamet/Sotsiaalministeerium, kampaania “Kuidas sul päriselt läheb?”
Stockmanni kaubamaja,  kampaania Hullud Päevad
Teatas reklaamist loobumisest kevadel, kuid on oma lubadust murdnud ja jätkab reklaamimist.
Tartu Mill toiduainetootja, kaubamärk Kalew
Teooria.ee liikluskool
Thermowave e-pood, Leedu firma UAB Termosportas
Topauto, Hyundai edasimüüja
Toyota, Toyota Baltic AS
VidaXL veebipood, Hollandi firma vidaXL Marketplace Europe BV
Reklaamib end sõjakanalites alates kevadest 2022 ja ei ole siiani loobunud.
Vineerimaailm, Klavis OÜ
Teatas reklaamis loobumisest kevadel, kuid on oma lubadust murdnud ja jätkab reklaamimist.
Xiaomi elektroonikatooted, MHome OÜ
Pildid: kuvatõmmised ja Roberlan Borges / Flickr / CC